cyanic-selkie/wikianc huggingface dataset:
Πραιέκτα
Βιογραφία
Αυτός τέθηκε συνδιοικητής με τον Σέργιο, αλλά οι δύο στρατηγοί δεν συμφωνούσαν, κάτι που προοιώνιζε το αποτέλεσμα: υπέστησαν σοβαρή ήττα στη Θακία, αν και σκοτώθηκε ο αρχηγός των ανταρτών Στότζας. Ακολούθως ο Σέργιος απολύθηκε και ο Αρεόβινδος εγκαταστάθηκε στη θέση του. Το 546 έγινε στρατιωτική ανταρσία υπό τον Γκουνθάρικ δούκα της Νουμιδίας. Η Παιέκτα και η αδελφή τού Αρεόβινδου εστάλησαν για ασφάλεια σε μία οχυρή μονή στην Καρχηδόνα· όταν ο Γκουνθάρικ κατέλαβε την πόλη, έθεσε την Πραιέκτα σε κατ' οίκο περιορισμό. Της συμπεριφέρθηκε καλά, διότι σκόπευε να την παντρευτεί.
Τον Γκουνθάρικ δολοφόνησε ο Αρταβάνης ο Αρμένιος, που αποκατέστησε τη Ρωμαϊκή αρχή και η Πραιέκτα, που τον αντάμειψε με ένα μεγάλο ποσό χρημάτων, τον αρραβωνιάστηκε. Αυτή μετέβη στην Κωνσταντινούπολη και ο Αρταβάνης την ακολούθησε. Η Θεοδώρα όμως ανακάλυψε ότι ήταν ήδη νυμφευμένος και απαγόρευσε τη σχέση. Τότε ο Αρταβάνης δυσαρεστήθηκε και συμμετείχε στη συνωμοσία του 548 εναντίον του Ιουστινιανού Α΄, η οποία όμως απέτυχε. Αντί γι' αυτόν η Πραιέκτα παντρεύτηκε τον Ιωάννη, εγγονό του Υπατίου.
Οικογένεια
Παντρεύτηκε πρώτα τον πατρίκιο Αρεόβινδο, που σκοτώθηκε το 546.
Περί το 547 η Πραιέκτα έκανε δεύτερο γάμο με τον Ιωάννη, γιο του Πομπηίου.
Πηγές
Κατηγορία:Βυζαντινοί του 6ου αιώνα Κατηγορία:Δυναστεία του Ιουστινιανού
Ζυγούρης Τζαβέλας
Ο Ζυγούρης Τζαβέλας (Σούλι ; - Καλιακούδα Ευρυτανίας, Αύγουστος 1823) ήταν Έλληνας ήρωας της Επανάστασης του 1821. Ήταν τριτότοκος γιος του Λάμπρου Τζαβέλα και της Μόσχως και αδελφός του Φώτου
Βιογραφία
Όταν το Σούλι έπεσε στα χέρια του Τουρκαλβανού Αλή Πασά, ο Ζυγούρης, όπως κι όλοι οι Σουλιώτες, διασκορπίστηκαν. Οι Τζαβελαίοι μαζί με πολλές ακόμη φάρες κατέφυγαν στην Κέρκυρα. Εκεί, ο Ζυγούρης υπηρέτησε ως εκατόνταρχος του Ρωσικού Στρατού, που κατείχε τότε το νησί. Έμεινε εκεί ως το 1820.
Όταν η Υψηλή Πύλη κατάλαβε τα σχέδια του Αλί για την αυτονομία της ηγεμονίας του, ξεκίνησε πόλεμο μαζί του. Ο Πασάς των Ιωαννίνων, προκειμένου να προσεταιριστεί τους Σουλιώτες, οι οποίοι ήταν άξιοι πολεμιστές και θρύλος για τα κατορθώματά τους, παραχώρησε στο Ζυγούρη το πασαλίκι της Χασιάς. Σημειωτέον ότι ο Τζαβέλας, κράτησε το πασαλίκι αυτό ως τις παραμονές της Επαναστάσεως.
Αθλητικά γεγονότα του 2008/Νοέμβριος
Στο λήμμα αναφέρονται σημαντικά αθλητικά γεγονότα στον κόσμο που έλαβαν χώρα το Νοέμβριο του 2008 συνοδευόμενα από τις πηγές που τα μετέδωσαν.
28 Νοεμβρίου
92
Ελληνορθόδοξη Μητρόπολη Γερμανίας
Η Ιερά Μητρόπολις Γερμανίας είναι Μητρόπολη του Οικουμενικού Πατριαρχείου. Έδρα της είναι η Βόννη και σημερινός της Μητροπολίτης ο Αυγουστίνος Λαμπαρδάκης.
Ιστορία
Η παρουσία Ορθοδόξων στη Γερμανία μαρτυρείται ήδη από το 1700, οπότε τελούνταν λειτουργίες στο «Ελληνικό Σπίτι» (Griechenhaus) στη Λειψία. Ορθόδοξες ενορίες υπήρχαν ήδη στη Γερμανία τον 19ο αιώνα. Μέχρι τη δεκαετία του 1960, οι Ορθόδοξοι της Γερμανίας υπάγονταν στην Αρχιεπισκοπή Θυατείρων και Μεγάλης Βρετανίας, με έδρα το Λονδίνο.
Η Ιερά Μητρόπολις Γερμανίας ιδρύθηκε στις 5 Φεβρουαρίου 1963, επί Πατριαρχίας Αθηναγόρα, οπότε υπογράφηκε ο Ιδρυτικός Πατριαρχικός και Συνοδικός Τόμος της. Είχε προηγηθεί η Γερμανο-ελληνική σύμβαση της 30ής Μαρτίου 1960, με βάση την οποία πλήθος Ελλήνων εργατών είχε μεταναστεύσει και εγκατασταθεί στη Γερμανία. Αρχικά σε αυτήν υπάγονταν, εκτός της Γερμανίας, και η Ολλανδία και η Δανία. Στις 12 Αυγούστου 1969, το έδαφος της Δανίας υπήχθη στη νεοσύστατη Μητρόπολη Σουηδίας και πάσης Σκανδιναβίας και η Ολλανδία στη Μητρόπολη Βελγίου, ενώ η Ιερά Μητρόπολις Γερμανίας απέκτησε και τον τίτλο της Εξαρχίας Κεντρώας Ευρώπης.
Το Σύνταγμα της Μητρόπολης ψηφίστηκε στις 20 Δεκεμβρίου 1972. Το έτος 1978 αποπερατώθηκε το Μητροπολιτικό Κέντρο και ο Καθεδρικός Ναός της Αγίας Τριάδος στη Βόννη. Επίσης, ιστορικό γεγονός αποτελεί η εισαγωγή του μαθήματος των Ορθόδοξων Θρησκευτικών στην περιοχή του Μονάχου της Βαυαρίας το 1983 και στη Βόρεια Ρηνανία - Βεστφαλία το 1985.
Στη Μητρόπολη διακονούν σήμερα, πέραν του Μητροπολίτη, πέντε βοηθοί επίσκοποι που φέρουν τους τίτλους πάλαι ποτέ διαλαμψάντων επισκοπών της Μικράς Ασίας: Αρίστης, Λεύκης, Αριανζού, Χριστουπόλεως και Αργυρουπόλεως. Σήμερα είναι η τρίτη μεγαλύτερη εκκλησία της Γερμανίας. . Έχει πάνω από 70 ενορίες και πάνω από 150 χώρους λατρείας και ενοριακά κέντρα. Το ποίμνιό της περιλαμβάνει περίπου μισό εκατομμύριο Έλληνες, έναν μεγάλο αριθμό Ρουμάνων καθώς και μικρή κοινότητα Γερμανών οι οποίοι είναι Ορθόδοξοι.
Εκδίδει το τετραμηνιαίο περιοδικό «Ορθόδοξη Παρουσία» από το 1981 μέχρι σήμερα καθώς και ετήσιο ημερολόγιο.
Εικόνες
Πολλοί ναοί αγοράστηκαν η παραχωρήθηκαν από άλλες Εκκλησίες της Γερμανίας, ορισμένοι από αυτούς αποτελούν αρχιτεκτονικά μνημεία από τον μεσαίωνα μέχρι τον μοντερνισμό.
Εξωτερικοί σύνδεσμοι
Κατηγορία:Χριστιανισμός στη Γερμανία *
Παλαιόνερο Μεσσηνίας
Το Παλαιόνερο αναφερόμενο παλαιότερα ως Παληονερό και επίσημα ως Παλαιόνερον, είναι οικισμός κοντά στην Πύλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.
Τοποθεσία
Το Παλαιόνερο βρίσκεται περίπου 4,5 χιλιόμετρα προς τα νοτιοανατολικά της Πύλου και περίπου 9 χιλιόμετρα βόρεια από την Μεθώνη. Έχει υψόμετρο 229 μέτρα και απέχει 3 περίπου χιλιόμετρα από τις ακτές του Ιονίου Πελάγους. Κοντά στο Παλαιόνερο, προς τα νοτιοανατολικά του βρίσκεται το Μεσοχώρι σε απόσταση 2 περίπου χιλιομέτρων και προς τα νότιά του οι Βαράκες και το Καινούργιο Χωριό σε απόσταση περίπου 4 χιλιομέτρων και 4,5 χιλιομέτρων αντίστοιχα.
Ιστορία
Το χωριό έχει ιστορία που ακολουθεί την ιστορία της Μεσσηνίας, της Μεθώνης και της ευρύτερης περιοχής της Πυλίας. Η περιοχή του οικισμού, κατά την αρχαιότητα, ήταν τμήμα του βασιλείου του Νέστορα, της αρχαίας Πύλου. Το χωριό αναφέρεται σε διάφορες βιβλιογραφικές πηγές ως Παλιονερό, ή Παλιό νερό ή Παλιονερόν ή Παλαιόνερον ή Παλαιόν νερόν.
Διοικητική ιστορία
Το Παλαιόνερον αναφέρεται για πρώτη φορά στην απογραφή του 1879 ως οικισμός του παλαιού Δήμου Πύλου, ο οποίος είχε 78 κατοίκους. Το Παληονερόν ή Παληονερό προσαρτήθηκε επίσημα, το 1889, στον παλαιό Δήμο Πύλου, ή Δήμο Πυλίων, όπως αναφερόταν τότε, όπου και παρέμεινε ως το 1912 που ο δήμος καταργήθηκε. Το χωριό, τουλάχιστον από το 1879 ως το 1889, αναφερόταν επίσημα ως Παλαιόνερον, ενώ από το 1889 ως το 1896 ως Παληονερόν. Από το 1896 ως το 1907 αναφερόταν ως Παληονερό και από το 1907 ως το 1940 και πάλι ως Παληονερόν. Το 1912 το Παληονερόν προσαρτάται στην Κοινότητα Πύλου. Από το 1940 ως σήμερα η επίσημη ονομασία του χωριού είναι η ονομασία Παλαιόνερον. Το χωριό παρέμεινε ως οικισμός της Κοινότητας Πύλου, από το 1912 ως το 1946, που η κοινότητα αυτή αναγνωρίζεται ως ο Δήμος Πύλου (1946-2010) και ακολούθως, μετά το 1997, όταν τότε στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», το Παλαιόνερον συνέχισε να είναι ενταγμένο στον κατηργημένο Δήμο Πύλου, ως το 2010. Από το 2011, μετά τις νέες αλλαγές του σχεδίου «Καλλικράτης» το Παλαιόνερον ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Το Παλαιόνερον σήμερα είναι οικισμός της Δημοτικής Κοινότητας της Πύλου του Δήμου Πύλου-Νέστορος, με έδρα την Πύλο. Στη δημοτική κοινότητα αυτήν υπάγονται επίσης η Γιάλοβα, το Ελαιόφυτον, η Σχινόλακκα και η νησίδα Σφακτηρία.
Κάτοικοι
Ο οικισμός, με βάση την απογραφή του 2011, έχει 19 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.
Κτίρια
Εκτός από τα παραδοσιακά σπίτια υπάρχει και η εκκλησία του χωριού,Ο Ιερός Ναός Υπαπαντής του Χριστού οποία υπάγεται στην Ιερά Μητρόπολη Μεσσηνίας.
Το υδραγωγείο της Πύλου και το Παλαιόνερο
Κατά την οθωμανική περίοδο της περιοχής, τον 16ο αιώνα, στη θέση «Παλαιό Νερό», δηλαδή την τοποθεσία του σημερινού Παλαιονέρου, φτιάχτηκε εκεί η αφετηρία του παλαιότερου συστήματος μεταφοράς νερού, τμήμα του υδραγωγείου της Πύλου, το οποίο κατασκευάστηκε για την κάλυψη των αναγκών ύδρευσης του Νιόκαστρου. Το υδραγωγείο της Πύλου αποτελούνταν από δυο επιμέρους μικρότερα συστήματα τα οποία ενωνόντουσαν. Το πρώτο και παλαιότερο σύστημα ξεκινούσε από το Παλαιόνερο, νοτιοανατολικά του κάστρου και η μεταφορά του νερού γινόταν μέσα σε πήλινο αγωγό, ενώ το δεύτερο σύστημα, το οποίο κατασκευάστηκε μεταγενέστερα, μετέφερε το νερό από τις πηγές «Κουμπέ», 15 περίπου χιλιόμετρα βορειοανατολικά του κάστρου (πλησίον του χωριού Χανδρινός), μέσα σε κτιστή αύλακα και κατέληγε κοντά στην Πύλο στην θέση «Καμάρες». Στη συνέχεια, μέσω υπόγειας διασύνδεσης του υδραγωγείου, γινόταν η τροφοδότηση των πηγών που υπήρχαν εντός του Νιόκαστρου.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Πύλου - Νέστορος
Γεώργιος Β΄ της Ιμερετίας
Βασιλεία
Ο Γεώργιος Β΄ διαδέχθηκε τον πατέρα του Βαγράτ Γ΄, μετά το τέλος εκείνου. Με την άνοδό του στο θρόνο, ο Γεώργιος βρέθηκε εμπλεκόμενος στον εμφύλιο ανάμεσα στους πρίγκιπες της δυτικής Γεωργίας. Ταξίδεψε με τον υποτελή του, Γκιόργκι Β΄ Γκουριέλι, πρίγκιπα της Γκουρίας, εναντίον τού Λέβαν Α΄ Νταντιάνι, πρίγκιπα της Mινγκρελία. Ο τελευταίος συμμάχησε με τον εξάδελφο τού βασιλιά πρίγκιπα Χοσρό, τον Βαράζ Τσιλάντζε και άλλους Ιμερετίους ευγενείς και επιχείρησε, το 1568, να εκδιώξει τον Γεώργιο Β΄ υπέρ τού Χοσρό. Ο βασιλιάς κέρδισε μία νίκη στο Ιανέτι και, μαζί με τον πρίγκιπα της Γκουρίας, πήρε τον έλεγχο της Μινγκρελία. Ο Λέβαν κατέφυγε στην Κωνσταντινούπολη και, με την υποστήριξη των Οθωμανών, ανέλαβε ξανά τον θρόνο, αναγκάζοντας τον Γκουριέλι να κάνει έκκληση για ειρήνη. Αργότερα, οι δύο πρίγκιπες συνήψαν συμμαχία και επαναστάτησαν εναντίον τού βασιλιά.
Οι πρίγκιπες της Δυτικής Γεωργίας βυθίστηκαν στον όλεθρο τού φεουδαρχικού πολέμου, δημιουργώντας και διαλύοντας συμμαχίες και επιδρομές στα αντίπαλα φέουδα. Εκτός από τις εμφύλιες διαμάχες, οι Οθωμανοί αύξησαν επίσης την πίεσή τους στο βασίλειο τού Ιμερέτι. Παρόλο που ο Γεώργιος Β΄ μπόρεσε να εμποδίσει την προέλαση του Τούρκου διοικητή Λάλα Μουσταφά Πασά από την ανατολική Γεωργία το 1578, έπρεπε να υποταχθεί στη διαταγή τού σουλτάνου και, το 1581, επικεφαλής ενός συνδυασμένου στρατού Ιμερέτι-Μινγρελίας-Γκουρίας, επιτέθηκε στο κεντρικό γεωργιανό βασίλειο τού Κάρτλι, του οποίου ο ηγεμόνας Σίμων Α΄, διεξήγαγε έναν αδυσώπητο ανταρτοπόλεμο εναντίον τού οθωμανικού στρατού.
Οικογένεια
Νυμφεύτηκε τρεις φορές. Η ταυτότητα της πρώτης του συζύγου είναι άγνωστη. μπορεί να ήταν ανώνυμη κόρη τού Mαμία Α΄ Γκουριέλι. Μετά έκανε δεύτερο γάμο, με τη Ρουσουδάν Σερβασίτζε (απεβ. το 1578) και έπειτα τρίτο, με την Tάμαρ (απεβ. το 1586), κόρη του πρίγκιπα Σερμαζάν Ντιασαμίτζε. Είχε έξι γιούς, πρίγκιπες:
Βιβλιογραφικές αναφορές
Κατηγορία:Δυναστεία των Μπαγκρατιόνι
Ντρίτε Λίγκα
Η Ντρίτε Λίγκα (Dritte Liga ή 3. Liga) είναι η τρίτη κατηγορία του γερμανικού ποδοσφαίρου. Ιδρύθηκε το 2008 και τρέχουσα πρωταθλήτρια είναι το Βερολίνο ΣΚ.
Στην Ντρίτε Λίγκα παίζουν 20 ομάδες για την αναβάθμιση στην Τσβάιτε Λίγκα. Οι τελευταίες τρεις ομάδες στην βαθμολογία υποβιβάζονται στην Ρεγκιονάλ Λίγκα.
Κατηγορία:Ποδοσφαιρικές διοργανώσεις Γερμανίας
Αρχαία Θήρα
Αρχαία Θήρα ονομάζεται η αρχαία πόλη που βρίσκεται στην κορυφή του Μέσα Βουνού στη Σαντορίνη. Η πόλη ιδρύθηκε τον 8ο αιώνα π.Χ. από τους Λακεδαιμόνιους (Δωριείς) και κατοικήθηκε μέχρι τους πρωτοβυζαντινούς χρόνους.
Χάνου Μίκολα
Ο Χάνου Μίκολα (πλήρες όνομα:Hannu Olavi Mikkola) είναι πρώην οδηγός αγώνων. Γεννήθηκε στο Γιοένσου της Φινλανδίας στις 24 Μαΐου του 1942. Αναδείχθηκε παγκόσμιος πρωταθλητής ράλι το 1983. thumb|αριστερά|200px|Το Audi Quattro του Χάνου Μίκολα.
Αρχαία Θήρα
Σημαντικά σημεία της Αρχαίας Θήρας είναι η Αγορά, το ιερό του Αρτεμιδώρου, ο ναός του Διονύσου, το ιερό του Καρνείου Απόλλωνος, το θέατρο και το νεκροταφείο.
Οι πρώτες ανασκαφές της Αρχαίας Θήρας έγιναν από τον γερμανό φιλόλογο-επιγραφολόγο Hiller von Gaertringen την περίοδο 1896-1902 με προσωπικά του έξοδα.
Εξωτερικοί σύνδεσμοι
Κατηγορία:Ιστορία της Σαντορίνης
2619 Σκαλνάτε Πλέζο
Ο Σκαλνάτε Πλέζο (Skalnate Pleso) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1979 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του από το αστεροσκοπείο Σκαλνάτε Πλέζο, που βρίσκεται στα όρη Υψηλά Τάτρα της Σλοβακίας.
Φυσικά χαρακτηριστικά
Τα φυσικά χαρακτηριστικά του Σκαλνάτε Πλέζο είναι άγνωστα.
Εξωτερικοί σύνδεσμοι
Σκαλνατε Πλεζο
Ροστόμ του Ιμερέτι
Υπάρχουν τα εξής πρόσωπα με το όνομα αυτό:
Αρχαιολογικό Μουσείο Αιγίου
Το Αρχαιολογικό Μουσείο Αιγίου είναι αρχαιολογικό μουσείο που βρίσκεται στο Αίγιο. Εγκαινιάστηκε στις 6 Αυγούστου 1994. Υπέστη ζημιές από το σεισμό του 1995 αλλά επαναλειτούργησε το 1999. Το κτίριο, το οποίο αρχικά στέγαζε τη δημοτική αγορά της πόλης, κατασκευάστηκε από τον φημισμένο αρχιτέκτονα Ερνστ Τσίλλερ το 1890. Διαθέτει έξι δωμάτια με ευρήματα από τη Νεολιθική έως και την Ύστερη Ρωμαϊκή περίοδο. Τα ευρήματα προέρχονται κυρίως από την πόλη του Αιγίου και τις άλλες αρχαίες πόλεις της Αιγιάλεια ς (Αίγειρα, Κερύνεια, Ρύπες, κ.α). Το Αίθριο της πρώην Αγοράς, σήμερα "Αίθουσα Μελίνα Μερκούρη", λειτουργεί ως χώρος πολιτιστικών εκδηλώσεων του μουσείου και άλλων πολιτιστικών φορέων της πόλης. Υπάγεται στο Υπουργείο Πολιτισμού στην ΣΤ΄ Εφορεία Προϊστορικών και Κλασικών Αρχαιοτήτων.
Εξωτερικοί σύνδεσμοι
Κατηγορία:Αίγιο Κατηγορία:Κτίρια και κατασκευές στο Αίγιο Αιγίου
Άνθρακας αραβοσίτου
Ο άνθρακας αραβοσίτου (Ustilago maydis- Ustolo= κατακαίω), γνωστός στους καλλιεργητές ως καπνιά καλαμποκιού, είναι μύκητας που προκαλεί τα πιο θεαματικά συμπτώματα στο καλαμπόκι. Πρόκειται για μια συνηθισμένη ασθένεια που σπάνια μπορεί να προκαλέσει ολική καταστροφή και δεν έχει κατά κανόνα τον χαρακτήρα επιδημίας.
Εξωτερικοί σύνδεσμοι
Κατηγορία:Βασιδιομύκητες Κατηγορία:Ασθένειες φυτών Κατηγορία:Εδώδιμοι μύκητες
Αρχαιολογικός πολιτισμός
lang=el|thumb|300x300px|right|Χάρτης των πρώτων ανθρώπινων πολιτισμών το 2000 π.Χ. Ο πολιτισμός -(culture) ενίοτε και (civilization) σε διαφορετικό εννοιολογικό πλαίσιο- είναι ένας από τους πλέον συνηθισμένους όρους στη σύγχρονη αρχαιολογία, που προήλθε από την ανθρωπολογία και την κοινωνιολογία. Οι εθνολόγοι Alfred Kroeber και Clyde Kluckhohn το 1952, σε μια προσπάθειά τους να καταγράψουν τα διαφορετικά νοήματα αυτής της λέξης κατέληξαν σε 164 διαφορετικές ερμηνείες. Ο ανθρωπολόγος E. B. Tylor έθεσε τις βάσεις ενός ορισμού στα τέλη του 19ου αι. (1871) καθορίζοντας τον πολιτισμό (culture) ως "σύνθετο σύνολο που περιλαμβάνει τη γνώση, την πίστη, την τέχνη, τον νόμο, τα ήθη και τα έθιμα και άλλες δεξιότητες που απέκτησε ο άνθρωπος ως μέλος μιας κοινωνικής ομάδας. Υπό μία γενική έννοια λοιπόν είναι μια κοινά αποδεκτή μορφή συμπεριφοράς που υιοθετείται από μια δεδομένη κοινωνία και που περιλαμβάνει διακριτά και πολύπλοκα συστήματα τεχνολογίας, κοινωνικής οργάνωσης, σκέψης, κοσμολογίας, και ιδεολογίας. Ο πολιτισμός συνδέει την ανθρώπινη κοινωνία με το περιβάλλον της και για τον Leslie White, που έγραψε στα τέλη του 1950, είναι ένα υπερσωματικό χρονικό συνεχές πραγμάτων και γεγονότων εξαρτώμενων από τη συμβολοποίηση... έναν μηχανισμό δηλαδή που εξασφαλίζει την ασφάλεια και τη διάρκεια ομάδων και ατόμων του ανθρώπινου είδους.
Στην καθαρά αρχαιολογική του έννοια, η ιδέα του πολιτισμού καθιερώθηκε στα τέλη του 1920 από τον Βερ Γκόρντον Τσάιλντ, η μαρξιστική οπτική του οποίου αποτυπώθηκε ως εξής στην πρότασή του για τον ορισμό της έννοιας: "Ανακαλύπτουμε ότι ορισμένοι τύποι υπολειμμάτων -αγγεία, αναθήματα, ταφικές πρακτικές και τύποι κατοικιών- επανειλημμένα συνδέονται. Ένα τέτοιο σύμπλεγμα συσχετιζόμενων χαρακτηριστικών το ονομάζουμε πολιτισμική ομάδα ή απλά πολιτισμό. Υποθέτουμε ότι αυτό το σύμπλεγμα που ανακαλύψαμε είναι απλά η υλική έκφραση ενός λαού, όπως θα τον αποκαλούσαμε σήμερα". Όπως είναι φυσικό, ο αρχαιολογικός πολιτισμός καθορίζεται από την ερμηνεία των αρχαιολόγων, παρά από τους ανθρώπους που συμμετείχαν δυναμικά στη διαμόρφωσή του.
Στην Ελλάδα αξίζει να αναφερθεί πως δεν υπάρχει διευκρίνιση ή ορισμός του όρου "πολιτισμός" ούτε στο Σύνταγμα, και περισσότερο συνδέεται ως όρος με την ελληνική πολιτιστική κληρονομιά.
Εθνοσυνέλευση της Σερβικής Δημοκρατίας της Βοσνίας
Η Εθνοσυνέλευση της Σερβικής Δημοκρατίας της Βοσνίας (Σερβοκροατικά: Narodna skupština Republike Srpske) είναι το νομοθετικό σώμα της Σερβικής Δημοκρατίας της Βοσνίας, της μιας από τις δύο πολιτικές οντότητες της Βοσνίας και Ερζεγοβίνης. Η τρέχουσα είναι η 10η Εθνοσυνέλευση που εξελέγη στις εκλογές της 7ης Οκτωβρίου 2018.
Ιστορία
Η Εθνοσυνέλευση της Σερβικής Δημοκρατίας της Βοσνίας ιδρύθηκε την 24η Οκτωβρίου 1991, με αρχική ονομασία "Συνέλευση του Σερβικού Λαού της Βοσνίας και της Ερζεγοβίνης" και με διοικητική έδρα στο Σσράγεβο. Κατά τη διάρκεια του πολέμου της Βοσνίας, η έδρα μεταφέρθηκε στην πόλη Πάλε. Το 1998 η έδρα μεταφέρθηκε στην πόλη Μπάνια Λούκα.
Παραπομπές
Κατηγορία:Πολιτική της Σερβικής Δημοκρατίας της Βοσνίας
Κύπελλο του Νέστορος
Το κύπελλο του Νέστορος Bρέθηκε σε τάφο στις Πιθηκούσσες (αρχαία ελληνική αποικία που ίδρυσαν οι Ευβοείς το 740 π.Χ., σημερινή Ίσκια) και ένα από τα πρώτα δείγματα γραφής στο ελληνικό αλφάβητο.
Επιγραφή
Πρόκειται για μία από τις πιο παλιές επιγραφές που έχουμε στη διάθεσή μας. Είναι γραμμένη βουστροφηδόν, οι λέξεις χωρίζονται και αποτελείται από τρεις στίχους. Ο πρώτος στίχος είναι σε ιαμβικό τρίμετρο, ενώ οι στίχοι 2 και 3 είναι σε δακτυλικά εξάμετρα.
Εάν αφαιρέσουμε από την επιγραφή του κυπέλλου μερικά θραύσματα που χάθηκαν, τότε το κείμενο αναφέρεται στον Νέστορα που περιγράφει ο Όμηρος στην Ιλιάδα, ραψωδία Λ [4] v. 632
Σήμερα το Κύπελλo του Νέστορος φυλάσσεται στο Museo Archeologico di Pitecusa στην Ίσκια.
Παραπομπές
Κατηγορία:Αρχαία ελληνικά αγγεία Κατηγορία:Ελληνική επιγραφική Κατηγορία:Ελληνικό αλφάβητο
Λέων Α΄ της Ιμερετίας
Ο Λέβαν (Λέων), ლევანი, (1573–1590), από τον Οίκο των Μπαγκρατιόνι, ήταν βασιλιάς τού Ιμερέτι από το 1585 έως το 1588.
Βιογραφία
Ο Λέβαν διαδέχθηκε τον πατέρα του Γεώργιο Β΄, το 1585, όταν ήταν δώδεκα ετών. Με την άνοδό του στον θρόνο, ο Λέβαν αντιμετώπισε μία εξέγερση τού ίδιου τού θείου του Κωνσταντίνου, ο οποίος αψήφησε τη βασιλική εξουσία και πήρε τον έλεγχο τού Άνω Ιμερέτι. Ο Λέβαν συνήψε συμμαχία με τον Μινγκρελιανό πρίγκιπα Mαμία Δ΄ Νταντιάνι, παντρεύτηκε την αδελφή του Μαρέχι και ανάγκασε τον Κωνσταντίνο να παραδοθεί το 1587. Ένα χρόνο αργότερα, στο Ιμερέτι εισέβαλε ο Σίμωνας Α΄, τον επεκτεινόμενο βασιλιά τού Κάρτλι στην κεντρική Γεωργία, ο οποίος προσπάθησε να επανενώσει όλα τα γεωργιανά εδάφη κάτω από το στέμμα του. Ο Λέβαν αναγκάστηκε να καταφύγει στην ορεινή επαρχία Λετσχούμι, αλλά σύντομα μπόρεσε να ξαναπάρει το θρόνο, αφού ο Σίμων Α΄ έπρεπε να επιστρέψει στο Κάρτλι. Ωστόσο, ο Λέβαν σύντομα μάλωσε με τον κουνιάδο του Μαμία Δ΄ Νταντιάνι, ο οποίος νίκησε τον βασιλιά και τον φυλάκισε στο φρούριο Σχέτι, στη Μινγκρελία, όπου απεβίωσε το 1590.
Βιβλιογραφικές αναφορές
Κατηγορία:Δυναστεία των Μπαγκρατιόνι
Έβανς Πολ
Ο Έβανς Πολ (Evans Paul), αποκαλούμενος και K-plume  (KP), είναι πολιτικός από την Αϊτή, που υπηρέτησε ως πρωθυπουργός από το 2015 ως το 2016. Διετέλεσε πρόεδρος της Δημοκρατικής Ενωτικής Επιτροπής (Komite inite Demokratik, KID).
Πολιτική σταδιοδρομία
Εξελέγη δήμαρχος της πρωτεύουσας Πορτ ο Πρενς στις εκλογές του 1990 που έφεραν το κόμμα του Ζαν Μπερτράν Αριστίντ, το Εθνικό Μέτωπο για την Αλλαγή και τη Δημοκρατία στην εξουσία. Στις εκλογές του 2006 διεκδίκησε χωρίς επιτυχία την προεδρική εκλογή του με τη σημαία του Κόμματος Δημοκρατικής Συμμαχίας. Υπήρξε επικεφαλής της Δημοκρατικής Συσπείρωσης (Convergence Démocratique) πριν το πραξικόπημα του 2004 που είχε ως αποτέλεσμα την ανατροπή του προέδρου Αριστίντ. Στις 25 Δεκεμβρίου 2014 διορίστηκε από τον πρόεδρο Μισέλ Μαρτελί στο αξίωμα του πρωθυπουργού. Ο διορισμός του ανακοινώθηκε μέσα από το Twitter. Τον Ιανουάριο του 2015 ορκίστηκε πρωθυπουργός, επικεφαλής κυβέρνησης εθνικής συναίνεσης, με στόχο να οδηγήσει τη χώρα σε εκλογές. Στις 2 Φεβρουαρίου 2016 παραιτήθηκε. Παρέμεινε πρωθυπουργός έπειτα από συμφωνία στην οποία επίσης ορίστηκε να αναλάβει ο ίδιος και μεταβατικός πρόεδρος (μέχρι να διοριστεί νέος), με τον Μισέλ Μαρτελί να αποχωρεί από την προεδρία.
Παραπομπές
Κατηγορία:Πρόεδροι της Αϊτής Κατηγορία:Πρωθυπουργοί της Αϊτής
Μαύρος κρανοφόρος βούκερος
Ο Μαύρος κρανοφόρος βούκερος (Ceratogymna atrata) είναι ένα είδος βούκερου της οικογένειας των Βουκερωτίδων. Ζει στην Ανγκόλα, το Καμερούν, τη Κεντροαφρικανική Δημοκρατία, τη Δημοκρατία του Κονγκό, τη Λαϊκή Δημοκρατία του Κονγκό, την Ακτή Ελεφαντοστού, την Ισημερινή Γουινέα, τη Γκαμπόν, τη Γκάνα, τη Γουινέα, τη Λιβερία, τη Νιγηρία, τη Σιέρα Λεόνε, το Νότιο Σουδάν, το Τόγκο και την Ουγκάντα.
Παραπομπές
Κατηγορία:Βουκερωτίδες Κατηγορία:Πτηνά της Αφρικής
Α2 Εθνική χειροσφαίρισης ανδρών
Η Α2 Εθνική Χειροσφαίρισης Ελλάδας, είναι ένα Ελληνικό πρωτάθλημα για ανδρικούς συλλόγους χειροσφαίρισης. Στο Ελληνικό σύστημα πρωταθλημάτων χειροσφαίρισης, είναι το δεύτερο σε τάξη πρωτάθλημα της χώρας. Το πρωτάθλημα αποτελείται από 18 ομάδες (2018–19) και λειτουργεί με το σύστημα προώθησης και υποβιβασμού με την Handball Premier και τη Β΄ Εθνική.
Από τη δημιουργία της Δεύτερης Κατηγορίας το 1982, πάνω από 35 ομάδες έχουν κερδίσει τον τίτλο. Οι τρέχουσες πρωταθλήτριες είναι ο Ιωνικός Νέας Φιλαδέλφειας και ο Φαίαξ Κέρκυρας, οι οποίες κέρδισαν τον τίτλο στους ομίλους την σεζόν 2018−19.
Διοργάνωση
Υπάρχουν 18 ομάδες (2018−19) στη διοργάνωση που χωρίζονται σε 2 ομίλους των 10 (1ος όμιλος) και 8 (2ος όμιλος), και ανταγωνίζονται κάθε χρόνο σε δύο ξεχωριστές φάσεις. Κατά τη διάρκεια της περιόδου (από τον Οκτώβριο έως τον Απρίλιο) κάθε ομάδα πρέπει να παίξει με όλες τις άλλες ομάδες στο πρωτάθλημα δύο φορές, μία φορά εντός έδρας και μία φορά εκτός έδρας. Αυτό σημαίνει ότι η κανονική περίοδος του πρωταθλήματος της Α2 Εθνικής τελειώνει μετά από όλες τις ομάδες να παίζουν 18 (1ος όμιλος) και 14 (2ος όμιλος) παιχνίδια.
Στο τέλος του πρωταθλήματος, οι τέσσερις καλύτερες ομάδες του βαθμολογικού πίνακα κάθε ομίλου ξεκινάνε τα πλέι-οφ, η πρώτη ομάδα στη βαθμολογία αντιμετωπίζει την τέταρη ομάδα του βαθμολογικού πίνακα, και ούτω καθεξής στους ημιτελικούς για μία σειρά τριών παιχνιδιών. Οι δύο ομάδες των ημιτελικών προκρίνονται στον τελικό σε μία σειρά τριών παιχνιδιών και αναδεικνύεται ο πρωταθλητής της διοργάνωσης του κάθε ομίλου.
Την περίοδο 2018−19, οι δύο τελευταίες ομάδες του 1ου ομίλου και του 2ου ομίλου της κανονικής περιόδου υποβιβάζονται στην Β΄ Εθνική και αντικαθίστανται από τις προκριθείσες ομάδες των ομίλων της Β΄ Εθνικής.
Κάτοχοι τίτλου
1Το 1998 οι πρωταθλητές των τεσσάρων ομίλων έδωσαν αγώνες μπαράζ για τις δύο θέσεις ανόδου στην Α1. Προβιβάστηκαν οι ΒΑΟ και ΣΑΚΑ (άγνωστος ο υπερπρωταθλητής).
* Στους κατόχους των τίτλων αναφέρονται όλοι οι πρωταθλητές της Δεύτερης κατηγορίας χειροσφαίρισης στην Ελλάδα από το 1982 έως σήμερα.
/ = Με το σύμβολο αυτό διαχωρίζονται οι πρωταθλητές ανά όμιλο.
Ονομασία
Η Δεύτερη Κατηγορία Χειροσφαίρισης Ελλάδας Ανδρών έχει αλλάξει ονομασία δύο φορές.
Πίνακας όλων των εποχών
Ο πίνακας όλων των εποχών της Δεύτερης Κατηγορίας Χειροσφαίρισης, είναι μια αθροιστική καταγραφή όλων των περιόδων της κάθε ομάδας που έχει παίξει στην κατηγορία από την ίδρυσή της το 1982 έως την περίοδο 2018−19.
Αλέξανδρος Μιχαήλοβιτς της Ρωσίας
Ο Αλέξανδρος Μιχαήλοβιτς, ρωσικά Александр Михайлович (13 Απριλίου 1866 - 26 Φεβρουαρίου 1933) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.
Βιογραφία
Ήταν ο τέταρτος γιος του Μιχαήλ Νικολάγιεβιτς μεγάλου δούκα της Ρωσίας και της Καικιλίας-Αυγούστας (Όλγας Φεοντόρβνας) των Τσέρινγκεν, κόρης του Λεοπόδου μεγάλου δούκα του Μπάντεν.
Απεβίωσε το 1933 στη βίλα ''Αγ. Τερέζα'', στο Ροκεμπρύν-Καπ-Μαρτίν της Γαλλίας σε ηλικία 67 ετών.
Οικογένεια
Νυμφεύτηκε το 1894 την Ξένια του Σ.Χ.Γκόττορπ, κόρη του Αλεξάνδρου Γ΄ Αυτοκράτορα της Ρωσίας και είχε τέκνα:
Εξωτερικοί σύνδεσμοι
Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Ρώσοι στρατιωτικοί Κατηγορία:Μεγάλοι Δούκες της Ρωσίας
Γραικικό Άρτας
Το διαμέρισμα, που ανήκει στον δήμο Αγνάντων, του νομού Άρτας, περιλαμβάνει τους οικισμούς Άνω Γραικικό, Κάτω Γραικικό, Γουριανά (γνωστά και για το σπήλαιο), Γραβιά, Ρωμανό και Σελίον. Κατά την απογραφή του 2001 το δημοτικό διαμέρισμα Γραικικού είχε συνολικά 621 κατοίκους, από τους οποίους στο Άνω Γραικικό κατοικούσαν 162, στα Γουριανά 127, στη Γραβιά 66, στο Κάτω Γραικικό 170, στον Ρωμανό 80 και στο Σελίο 16.
Πέντε λεπτά δρόμο απέχει το γειτονικό χωριό των Κουκκουλίων. Παλιότερα η ονομασίατου ήταν Κουκκουλίστα και διορθώθηκε σε Κουκκούλια το 1927
Εξωτερικοί σύνδεσμοι
Δήμος Αρταίων
Χάρτης νομού Άρτας
Χωριό Κουκκούλια
Κατηγορία:Χωριά του νομού Άρτας
Κατηγορία:Δήμος Αγνάντων
Εροιάδες Ιπποθοωντίδας
Οι Εροιάδες ή Ερωίδες (Ἐροιάδαι), (ο δήμος: Εροιάδων) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Εροιάδες) ονομάζονταν οι δημότες του δήμου αυτού. Ο δήμος ίσως να συγχέεται, σε διάφορες πηγές, με τον ομώνυμο δήμο των Εροιάδων, της Αντιοχίδας φυλής.
Ονομασία
Ο δήμος πήρε το όνομά του, πιθανώς, από την λέξη «έριον» (ἔριον), δηλαδή το τρίχωμα (το μαλλί) των εριφίων και των αμνών, το οποίο χρησιμοποιείται για την κατασκευή ινών προς ύφανση, ίσως γιατί κάποιοι από τους δημότες ασχολούνταν με τη βιοτεχνική επεξεργασία του.
Τοποθεσία του αρχαίου δήμου
Ο δήμος των Εροιάδων, ήταν δήμος των Μεσογείων ή του άστεως. Η ακριβής τοποθεσία του δήμου αυτού δεν έχει προσδιορισθεί και δεν έχει ακόμα ταυτιστεί επακριβώς, αλλά σύγχρονοι μελετητές, όπως ο John S. Traill, πιστεύουν ότι ο δήμος βρίσκεται κοντά στο σύγχρονο Χαϊδάρι, αν και μερικοί ιστορικοί τον τοποθετούν κοντά στις βορειοδυτικές πλαγιές του όρους Υμηττού. Άλλοι ερευνητές επίσης, τοποθετούν τον δήμο, είτε στην περιοχή του Κορυδαλλού, δυτικά του Πειραιά, είτε στην περιοχή του Γέρακα του Χαρβατιού.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι των Εροιάδων
Ο δημότης των αρχαίων Εροιάδων ονομαζόταν Εροιάδης ή Ερωίδης.
Προσωπικότητες από τις Εροιάδες
Υπήρξαν διάφοροι γνωστοί πολίτες από τον δήμο των Εροιάδων, όπως ο δικαστής Δήμαρχος ο Εροιάδης, ο χορηγός Διόδωρος ο Εροιάδης γιος του Σατύρου, ο βουλευτής Διονύσιος ο Εροιάδης, ο Δωρόθεος ο Εροιάδης γιος του Δωροθέου κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Καρλότα Αμαλία του Νάσσαου-Ντίλενμπουργκ
Η Καρλότα Αμαλία του Νάσσαου-Ντίλενμπουργκ (Charlotte Amalia von Nassau-Dillenburg, 1680 - 1738) ήταν κόρη του Ερρίκου, Πρίγκιπα του Νάσσαου-Ντίλενμπουργκ. Την περίοδο 1718-1732 ήταν αντιβασίλισσα του Νάσσαου-Ούζινγκεν.
Βιογραφία
Γεννήθηκε το 1680 στο Ντίλενμπουργκ, και ήταν το ενδέκατο παιδί και η έκτη κόρη του Ερρίκου, Πρίγκιπα του Νάσσαου-Ντίλενμπουργκ και της Δωροθέας Ελισάβετ του Μπριγκ.
Δημιουργός κτιρίων Google
Ο Δημιουργός κτιρίων Google είναι πρόγραμμα που χρησιμοποιείται για τη δημιουργία τρισδιάστατων μοντέλων κτιρίων που προβάλλονται σε «επίπεδο» πληροφοριών του διαδικτυακού προγράμματος γραφικής απεικόνισης της Γης Google Earth με το όνομα «τρισδιάστατα κτίρια».
Χρησιμοποιεί την προσαρμογή μοντέλου σε σειρά δορυφορικών φωτογραφιών, βάσει των οποίων δημιουργείται μοντέλο που να ταιριάζει σε όλες τις πλευρές του αντικειμένου.
Το μοντέλο που δημιουργείται μπορεί να εξαχθεί στο πρόγραμμα επεξεργασίας Google Sketchup.
Κατηγορία:Λογισμικό Κατηγορία:Google
MOS Technology 6502
thumb|Επεξεργαστής MOS 6502
Ο MOS Technology 6502 είναι 8-bit-μικροεπεξεργαστής της MOS Technology, Inc., ο οποίος κυκλοφόρησε στην αγορά το 1975. Η μεγάλη του επιτυχία είχε να κάνει με την απλότητά του αλλά κυρίως με την υψηλή αποδοτικότητά του και την συγχρόνως χαμηλή του τιμή, σε σχέση με τους καθιερωμένους επεξεργαστές της Intel και της Motorola. Χρησιμοποιήθηκε σε πολυάριθμους οικιακούς υπολογιστές (π.χ. τους Commodore VC-20, PET 2001, Atari 400/800/1200 XL, Apple II και III). Ανάλογη επιτυχία είχαν επίσης και άλλοι µικροεπεξεργαστές της σειράς MOS 6500, όπως ο 6510 για τον Commodore 64 και ο 6507 για κονσόλες της Atari.
Γενικά
Ο 6502 σχεδιάστηκε με βάση τον Motorola 6800. Στο σύνολο εντολών οι δυο επεξεργαστές μοιάζουν, αλλά αντί για 16-bit καταχωρητή (register) ο 6502 χρησιμοποιεί δυο 8-bit-καταχωρητές, η αξία των οποίων προστίθεται σε 16-bit διεύθυνση που προσδιορίζεται στη μνήμη. Για το λόγο αυτό οι εφαρμογές του 6502 έχουν διαφορετικό στιλ: για arrays άνω των 256 bytes πρέπει να γίνει επιπλέον προγραμματισμός. Από την άλλη μεριά οι 8-bit-μικροεπεξεργαστές τροποποιούν τις αξίες των 8 bit με πολύ μεγαλύτερη ταχύτητα.
Τροποποιήσεις του επεξεργαστή 6502 κυκλοφορούσαν μέχρι και το 2009, μεταξύ άλλων ως εξαρτήματα της αριθμομηχανής HP-35s ή και ελεγκτών (controllers) διάφορων πληκτρολογίων.
Εξωτερικοί σύνδεσμοι
Κατηγορία:Commodore Κατηγορία:Μικροεπεξεργαστές
Αθλητικός Όμιλος Τραχώνων Αλίμου
Ο Αθλητικός Όμιλος Τραχώνων Αλίμου είναι αθλητικός σύλλογος που εδρεύει στην περιοχή του Άνω Καλαμακίου στο δήμο Αλίμου. Επίσημο έτος ίδρυσής του είναι το 1957 και χρώματά του το μπλε και το λευκό. Διαθέτει τμήματα ποδοσφαίρου ανδρών, ποδοσφαίρου γυναικών και στίβου, ενώ στο παρελθόν διέθετε και τμήματα πετοσφαίρισης γυναικών και καλαθοσφαίρισης ανδρών.
Τμήμα ποδοσφαίρου ανδρών
Το τμήμα ποδοσφαίρου ανδρών ιδρύθηκε παράλληλα με το σύλλογο το 1957. Αναγνωρίστηκε από την ΕΠΟ με Αριθμό Μητρώου ΕΠΟ 647 και εντάχθηκε στη δύναμη της Ε.Π.Σ. Αθηνών ξεκινώντας από τη Δ΄ Κατηγορία της αγωνιστικής περιόδου 1957-58. Κατά την περίοδο της δικτατορίας ανεστάλη η λειτουργία του συλλόγου και κατ' επέκταση του ποδοσφαιρικού τμήματος, για να επανιδρυθεί το 1982. Την αγωνιστική περίοδο 1982-83 εντάχθηκε στην Γ΄ Κατηγορία της Ε.Π.Σ. Αθηνών και τον Οκτώβριο του 1982 έδωσε τον πρώτο επίσημο αγώνα έπειτα την επανίδρυσή του στην Παλαιά Φώκαια με αντίπαλο τον Πρωτέα νικώντας με 2-0.
Από το 1982 έως το 1988 συμμετείχε στην Γ΄ Κατηγορία και από το 1988 έως το 1992 στην Β΄ Κατηγορία. Το 1992 κέρδισε για πρώτη φορά την άνοδο στην Α΄ Κατηγορία της Ε.Π.Σ. Αθηνών, έπειτα από αγώνες μπαράζ με τη Δάφνη Αθηνών, τη Δόξα Αγίας Άννας και τον Πανερυθραϊκό.
Ο Α.Ο. Τραχώνων Αλίμου θα βρεθεί εκ νέου στην Γ΄ Κατηγορία και τις χρονιές 2001-02 και 2002-03 γνώρισε δύο συνεχείς ανόδους, επιστρέφοντας στην Α΄ Κατηγορία από τη χρονιά 2003-04. Την αγωνιστική περίοδο 2010-11 αναδείχθηκε Υπερπρωταθλητής Ε.Π.Σ. Αθηνών για πρώτη φορά στην ιστορία του και προβιβάστηκε στην Δ΄ Εθνική Κατηγορία.
Το 2013 και έπειτα την αναδιάρθρωση κέρδισε την άνοδο στην Γ΄ Εθνική Ερασιτεχνική Κατηγορία, ενώ την αγωνιστική περίοδο 2013-14 αναδείχθηκε πρωταθλητής στον 5ο όμιλο της Γ΄ Εθνικής και κέρδισε την ιστορική άνοδο στην επαγγελματική Φούτμπολ Λιγκ στην οποία αγωνίστηκε την περίοδο 2014-15 ως ΠΑΕ με την επωνυμία «'''Α.Ο. Τραχώνων Αλίμου ΠΑΕ'''». Ωστόσο, βιώνοντας 2 συνεχείς υποβιβασμούς, από την περίοδο 2016-17 αγωνίζεται στο τοπικό ερασιτεχνικό πρωτάθλημα της Ε.Π.Σ. Αθηνών.
Τμήμα ποδοσφαίρου γυναικών
Το τμήμα ποδοσφαίρου γυναικών του συλλόγου ιδρύθηκε το 2017 αρχικά με τμήματα υποδομών. Το 2018 δημιουργήθηκε αγωνιστικό τμήμα και ξεκίνησε από την Γ΄ Εθνική Κατηγορία την αγωνιστική περίοδο 2018-19.
Την αγωνιστική περίοδο 2019-20, στη δεύτερη επίσημη συμμετοχή της ομάδας στα πρωταθλήματα, αναδείχθηκε πρωταθλήτρια του 6ου ομίλου και κέρδισε την άνοδο στην Β΄ Εθνική Κατηγορία.
Τμήμα στίβου
Το τμήμα στίβου του συλλόγου ιδρύθηκε το 2018.
Τμήμα πετοσφαίρισης γυναικών
Το τμήμα πετοσφαίρισης γυναικών του συλλόγου ιδρύθηκε το 1982. Το 2012 αποσχίστηκε από το σύλλογο δρώντας έκτοτε σαν ανεξάρτητος σύλλογος με την επωνυμία «Αθλητικός Πολιτιστικός Σύλλογος Αλίμου».
Εξωτερικοί σύνδεσμοι
Κατηγορία:Αθλητικοί σύλλογοι Αττικής Κατηγορία:Ιδρύσεις αθλητικών συλλόγων το 1957 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1957
Gravity (τραγούδι του Χόβιγκ)
Το "Gravity" είναι τραγούδι του αρμενοκύπριου τραγουδιστή Χόβιγκ. Το τραγούδι γράφτηκε από τον Thomas G:son. Το τραγούδι εκπροσώπησε την Κύπρο στο Διαγωνισμό Τραγουδιού Eurovision 2017. Το μουσικό βίντεο του κομματιού κυκλοφόρησε δημοσίως στις 1 Μαρτίου 2017, ενώ κυκλοφόρησε σε ψηφιακή λήψη στις 2 Μαρτίου 2017.
Διαγωνισμό Τραγουδιού Γιουροβίζιον
Στις 21 Οκτωβρίου 2016, ο Χόβιγκ ανακοινώθηκε ως ο Κύπριος εκπρόσωπος στο Διαγωνισμό Τραγουδιού Γιουροβίζιον 2017. Ο Thomas G:son, συγγραφέας του νικητήριου τραγουδιού του Διαγωνισμού Τραγουδιού Eurovision 2012 "Euphoria", έγραψε το τραγούδι του Χόβιγκ. Στο δίμηνο Ιανουάριος-Φεβρουάριος 2017, ο Χόβιγκ κυκλοφόρησε κομμάτια από τον τίτλο του τραγουδιού και τους στίχους μέσα από τη σελίδα στο Facebook. Το μουσικό βίντεο του κομματιού αργότερα κυκλοφόρησε στις 1 Μαρτίου 2017, και κυκλοφόρησε ως ψηφιακή λήψη την επόμενη ημέρα. Η Κύπρος αγωνίστηκε στο δεύτερο μισό του πρώτου ημιτελικού στο Διαγωνισμό Τραγουδιού Eurovision.
Παραπομπές
Κατηγορία:Singles του 2017 Κατηγορία:Τραγούδια του 2017 Κατηγορία:Διαγωνισμός Τραγουδιού Eurovision 2017 Κατηγορία:Συμμετοχή της Κύπρου στον Διαγωνισμό Τραγουδιού της Eurovision
Αβλάβιος Ιλλούστριος
Πηγές
Κατηγορία:Βυζαντινοί λόγιοι Κατηγορία:Επίσκοποι του 5ου αιώνα Κατηγορία:Παλατινή Ανθολογία Κατηγορία:Κύκλος του Αγαθία Κατηγορία:Ανθολογία του Πλανούδη Κατηγορία:Βυζαντινοί του 5ου αιώνα Κατηγορία:Ιλλούστριοι
Έκρηξη Σιωπής
Πλοκή
Ο Φράνκι Μπόνο, ένας ψυχικά διαταραγμένος πληρωμένος εκτελεστής από το Κλήβελαντ, επιστρέφει στην Νέα Υόρκη, την πόλη που γεννήθηκε κατά τη διάρκεια της εβδομάδας των Χριστουγέννων για να σκοτώσει τον μαφιόζο Τρογιάνο, υπαρχηγό μια σπείρας, μετά από εντολή που πήρε. Η δολοφονία θα είναι επικίνδυνη, με τον Φράνκι να προειδοποιείται από τον σύνδεσμο, πως αν ο Τρογιάνο τον εντοπίσει πριν γίνει η εκτέλεση του, το συμβόλαιο θα ακυρωθεί.
Αρχικά ο Φράνκι ακολουθεί τον στόχο του για να επιλέξει την καλύτερη δυνατή τοποθεσία, αλλά επιλέγει να περιμένει έως ότου ο Τρογιάνο δεν συνοδεύεται από τους σωματοφύλακες του. Στη συνέχεια, πηγαίνει να αγοράσει ένα περίστροφο από τον Μπιγκ Ραλφ, έναν παχύσαρκο εμπόρο όπλων που στο σπίτι του έχει κλουβιά από αρουραίους και τα έχει ως κατοικίδια ζώα. Η συνάντηση μαζί του αφήνει τον Φράνκι να αισθάνεται αηδιασμένος.
Έχοντας απομείνει αρκετές ώρες πριν να εκτελεστεί το συμβόλαιο θανάτου, ο Φράνκι αποφασίζει να σκοτώσει τον χρόνο του κάνοντας μια βόλτα στην πόλη, όπου θα αρχίζει να έχει από τραυματικές αναμνήσεις από το παρελθόν κατά τη διάρκεια του χρόνου του που ζούσε εκεί. Καθώς κάθεται μόνος του σε ένα κλαμπ για ένα ποτό, ο Φράνκι συναντάται με τον παιδικό φίλο Πήτι, ο οποίος τον προσκαλεί σε ένα χριστουγεννιάτικο πάρτι, όπου ο Φράνκι συναντά αργότερα την παλιά του αγάπη του, την Λόρι. Την επόμενη μέρα η Φράνκι πηγαίνει να δει τη Λόρι στο διαμέρισμά της για να την γνωρίσει καλύτερα, αλλά η επίσκεψη τελειώνει καταστροφικά όταν ο ευάλωτος αισθηματικά Φράνκι προσπαθεί ξαφνικά να επιτεθεί στην Λόρι σεξουαλικά. Η Λόρι συγχωρεί τον Φράνκι για τις πράξεις του και του ζητά ήρεμα να φύγει, κάτι το οποίο ο ίδιος θα κάνει.
Την ίδια μέρα, ο Φράνκι παρακολουθεί τον Τρογιάνο και την ερωμένη του σε ένα τζαζ κλαμπ στο Γκρίνουιτς βίλατζ. Ωστόσο, εντοπίζεται εκεί από τον Μπιγκ Ραλφ, ο οποίος καταλαβαίνει ότι ο Φράνκι παρακολουθεί τον Τρογιάνο και αποφασίζει να τον εκβιάσει πριν από την δολοφονία. Με τη σειρά του, ο Φράνκι παρακολουθεί τον Ράλφ πίσω στο σπίτι του και τον στραγγαλίζει μέχρι θανάτου μετά από μια άγρια φιλονικία μεταξύ των δύο. Χάνοντας την ψυχραιμία του, ο Φράνκι καλεί τους εργοδότες του για να τους ανακοινώσει ότι θέλει να εγκαταλείψει τη δουλειά του πληρωμένου εκτελεστή. Ο προϊστάμενος του όμως του λέει ότι έχει διορία μέχρι την Παραμονή της Πρωτοχρονιάς για να πραγματοποιήσει την εκτέλεση του Τρογιάνο...
Έχοντας εγκαταλείψει το διαμέρισμα της ερωμένης του Τρογιάνο, όπου είχε πάει για να το ερευνήσει ως τόπο της δολοφονίας, ο Φράνκι κάνει μια τελευταία στάση στο σπίτι της Λόρι και της ζητά συγνώμη για τη συμπεριφορά του, προσπαθώντας να την πείσει να φύγει από τη Νέα Υόρκη μαζί του, αλλά τελικά διαπιστώνει την υπάρξη του φίλου της. Ο Φράνκι φεύγει θυμωμένος για να τελειώσει την εκτέλεση του Τρογιάνο.
Έχοντας πραγματοποιήσει με επιτυχία το συμβόλαιο θανάτου, ο Φράνκι καταφέρνει και ξεφεύγει από τους σωματοφύλακες του Τρογιάνο μέσω των ταράτσωντων κτιρίων προτού φτάσει στις αποβάθρες για να λάβει την αμοιβή του. Ωστόσο, η συνάντηση αποκαλύπτεται ότι είναι μια στημένη ενέδρααπό τους εργοδότες του. Τότε ο Φράνκι προσπαθεί να ξεφύγει, αλλά πυροβολείται θανάσιμα από τους διώκτες του. Ο Φράνκι πέφτει μέσα στο νερό προσπαθώντας να κολυμπήσει στην ξηρά με όση δύναμή του έχει απομείνει, αλλά υποκύπτει τελικά στα τραυμάτα του, πεθαίνοντας μόνος του στις λασπωμένες όχθες του ποταμού.
Παραγωγή
Σύμφωνα με τον ιστότοπο του Turner Classic Movies, η τελευταία σκηνή γυρίστηκε στο Λονγκ Αΐλαντ κατά τη διάρκεια του τυφώνα Ντόνα (10-12 Σεπτεμβρίου 1960), του μοναδικού τυφώνα του 20ου αιώνα που κάλυψε ολόκληρη την Ανατολική Ακτή από τη νότια Φλόριντα εώς το Μέην.
Κινηματογραφική προβολή
Η ταινία έκανε πρεμιέρα στις κινηματογραφικές αίθουσες του Σικάγουστις 5 Ιουνίου 1961.
Εξωτερικοί σύνδεσμοι
Κατηγορία:Νεο-νουάρ ταινίες Κατηγορία:Αμερικανικές ταινίες Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στη Νέα Υόρκη Κατηγορία:Ταινίες παραγωγής Universal Pictures Κατηγορία:Ταινίες του 1961 Κατηγορία:Ταινίες τοποθετημένες στη Νέα Υόρκη
Ναυτικό στάδιο
Το ναυτικό στάδιο είναι μονάδα μέτρησης μήκους, υποδιαίρεση του ναυτικού μιλίου. Χρησιμοποιείται ευρύτατα, τόσο στο Εμπορικό ναυτικό, όσο και από το Πολεμικό Ναυτικό στις κατά θάλασσα κυρίως αποστάσεις, καθώς και περιορισμένα σε μεταξύ παράλιων σημείων. Λέγεται κοινώς «γουμενία». Το ναυτικό στάδιο ισούται με το 1/10 του μιλίου δηλαδή με 185,2 μέτρα, χαρακτηριζόμενο έτσι ως η αρχαιότερη μονάδα μέτρησης του κόσμου που ισχύει σήμερα και που ανάγεται στην ελληνική αρχαιότητα.
Δείτε σχετικά
Κατηγορία:Μονάδες μήκους Κατηγορία:Αρχαίες μονάδες μήκους
Νικόλαος Τζαβέλας
Ο Νικόλαος Τζαβέλας (1790 - 1872) ήταν μέλος της γνωστής ελληνικής οικογένειας (φάρας) των Τζαβελαίων από το Σούλι της Ηπείρου.
Βιογραφικά στοιχεία
Πρωτότοκος γιος του Φώτου Τζαβέλα και εγγονός του Λάμπρου Τζαβέλα και της Μόσχως.
Πήρε μέρος στην Ελληνική Επανάσταση του '21 και πολέμησε στην Ήπειρο και τη Στερεά.
Μετά την άφιξη του Ι. Καποδίστρια, πολέμησε με τον αδελφό του Κίτσο στο Λιδορίκι και το Μαλανδρίνο. Η συμμετοχή του ήταν μείζονος σημασίας διότι ανέλαβε ν' αποκόψει τις οδούς ανεφοδιασμού του Ιμπραήμ στην Πελοπόννησο τον Αύγουστο του 1827. Έλαβε, επίσης, μέρος στην εκστρατεία του Υψηλάντη στην Στερεά ως "πεντακοσίαρχος" (Νοέμβριος 1827) κι αργότερα και στην εκστρατεία για την απελευθέρωση του Αντίρριου, της Ναυπάκτου και του Μεσολογγίου, την άνοιξη του 1828.
Επί βασιλείας Όθωνα, έλαβε τον τίτλο του υποστράτηγου. Στήριξε δε τα απελευθερωτικά κινήματα των Αλύτρωτων περιοχών το 1854 κι υπήρξε από τους οργανωτές της εξέγερσης στην Ήπειρο.
Πέθανε το 1872 στο Αγρίνιο.
References
Κατηγορία:Αγωνιστές του 1821 Νικολαος
Συγκρότημα εκτοξεύσεων 36
200px|thumb|Η εκτόξευση ενός πυραύλου [[Άτλας (πύραυλος)|Άτλας ΙΙΙ από την εξέδρα LC-36B]] Το συγκρότημα εκτοξεύσεων 36 (αγγλ. Launch Complex 36, LC-36) του σταθμού της Πολεμικής Αεροπορίας στο ακρωτήριο Κανάβεραλ στο Merritt Island, Φλόριντα διέθετε δυο εξέδρες με τους κωδικούς αριθμούς LC-36Α και LC-36Β. Χρησιμοποιήθηκε σαν βάση εκτόξευσης του πυραύλου Άτλαντα μεταξύ 1962 και 2005. Περαιτέρω, το συγκρότημα ήταν εξέδρα εκτόξευσης για τους πυραύλους των διαστημικών προγραμμάτων Πάιονηρ, Σερβέιγιορ και Μάρινερ. Διενεργήθηκαν 69 και 76 εκτοξεύσεις από τις εξέδρες 36A και 36B, αντίστοιχα.
Περιγραφή του συγκροτήματος
Το LC-36 αποτελείτο από δύο παρόμοιες εξέδρες. Η κάθε εξέδρα είχε έναν κινητό υπηρεσιακό πύργο (αγγλ. Mobile Service Tower, MST) και έναν μικρότερο αλλά ακίνητο βοηθητικό πύργο καλωδίων (αγγλ. Umbilical Tower, UT), που θα τροφοδοτούσε τον πύραυλο πριν από την εκκίνηση. Οι πύργοι αυτοί είχαν ύψος 56,38 μέτρα και 63,7 μέτρα αντίστοιχα. Οι κινητοί πύργοι διέθεταν επίσης γερανό για την συναρμολόγηση του άνω μέρους του πυραύλου και την ανάρτηση του φορτίου. Τα κατώτερα τμήματα του πυραύλου ήταν προσιτά με σχοινιά και απλώς ανορθώνονταν με την βοήθεια φορτηγού.
Κοντά στους πύργους βρισκόταν οχυρό ασφαλείας ελέγχου, ένα κτίριο χρώματος καφετί με στρογγυλή οροφή, όπου καταφεύγει το επιτόπιο προσωπικό κατά την πυροδότηση της εκτόξευσης.
Ιστορία
thumb|right|200px|Εκτόξευση πυραύλου Atlas-Centaur που μεταφέρει τον Μάρινερ 9 Η ανέγερση του συγκροτήματος 36 άρχισε τον Φεβρουάριο του 1961. Αρχικά χτίστηκε η εξέδρα Α. Η εξέδρα Β χτίστηκε 2 χρόνια αργότερα, το 1963. Μέχρι το 1989 ήτανε υπό την διαχείριση της NASA.
Εκτοξεύσεις
Η NASA παραχώρησε τις εξέδρες στην Αμερικανική Πολεμική Αεροπορία (US Air Force) και στην General Dynamics για στρατιωτικές και εμπορικές λειτουργίες. Ο πρώτος εμπορικά εκμεταλλευόμενος πύραυλος εκτοξεύτηκε στις 7 Δεκεμβρίου 1991, ενώ η πρώτη στρατιωτική εκτόξευση στις 11 Φεβρουαρίου 1992.
Η χρήση του συγκροτήματος έληξε τον Οκτώβριο του 2005. Αν και ειπώθηκε αρχικά, ότι τις εξέδρες θα τις έπαιρνε η εταιρεία SpaceX για να τις χρησιμοποιήσει στο πρόγραμμα πυραύλου Falcon, μετά μάλλον προτιμήθηκε το συγκρότημα 40, και έτσι το συγκρότημα 36 δόθηκε για κατεδάφιση.
Κατεδάφιση
200px|thumb|Ο αυτοκινούμενος πύργος του συγκροτήματος 36A καταρρέει στο έδαφος σε μια ελεγχόμενη έκρηξη. (NASA)
Οι καλωδιακοί πύργοι και των δύο εξεδρών κατεδαφίστηκαν το φθινόπωρο του 2006. Οι κινητοί πύργοι υπηρεσιών κατεδαφίστηκαν από ελεγχόμενες εκρήξεις στις 16 Ιουνίου 2007. Ο πύργος Β κατεδαφίστηκε στις 13:59 GMT (09:59 EDT) και ο πύργος Α δώδεκα λεπτά αργότερα στις 14:11 (10:11 EDT).
Κατηγορία:Συγκροτήματα εκτόξευσης πυραύλων Κέιπ Κανάβεραλ
Ροστόμ Α΄ της Ιμερετίας
Ο Ροστόμ, როსტომი, (1571–1605), τού Οίκου των Μπαγκρατιόνι, ήταν βασιλιάς της Ιμερέτης στις περιόδους 1588–1589 και 1590–1605.
Πηγές
Κατηγορία:Δυναστεία των Μπαγκρατιόνι
Βασιλιάς Τινγκ του Τζόου
Ο Βασιλιάς Τινγκ των Τσόου (κινεζικά: 周定王, πινγίν: Zhōu Dìng Wáng)  προσωπικό όνομα Τσι Γιου, ήταν ο εικοστός πρώτος βασιλιάς της κινεζικής δυναστείας Τσόου και ένατος του Ανατολικού Τζόου. Ήταν γιος του βασιλιά Κινγκ των Τσόου και αδελφός του Βασιλιά Κουάνγκ των Τσόου. Βασίλεψε 20 χρόνια, από το 606 έως το 586 π.Χ.
Έστειλε έναν αξιωματούχο, τον Ουανγκσούν Μαν, για να παραδώσει δώρα στον στρατό των Τσου. Συνάντησε επίσης τον πρίγκιπα Τσουάνγκ.
Παραπομπές
Τινγκ
Παμπελοποννησιακό Εθνικό Αθλητικό Κέντρο Πάτρας
Το Παμπελοποννησιακό Εθνικό Αθλητικό Κέντρο (εν συντομία: ΠΕΑΚ Πάτρας) είναι ένα σύνολο αθλητικών εγκαταστάσεων από τις οποίες αποτελείται και βρίσκονται στην περιοχή-συνοικία Κουκούλι της Πάτρας, απέχοντας περίπου 3 χιλιόμετρα νοτιοανατολικά από το κέντρο της πόλης. Ανήκει στο Ελληνικό Δημόσιο και το διαχειρίζεται ο Δήμος Πατρέων.
Συγκοινωνίες και πρόσβαση
Το Παμπελοποννησιακό Εθνικό Αθλητικό Κέντρο βρίσκεται στη νοτιοανατολική πλευρά της Πάτρας.
Διαδρομή από το κέντρο της Πάτρας: Oδικώς μέσω της οδού Δημήτριου Γούναρη (κεντρικός δρόμος της πόλης) που οδηγεί προς την οδό Καλαβρύτων, διέλευση δίπλα από το Νοσοκομείο "Αγ. Ανδρέας", ακολούθως κίνηση προς Κλάους μέσω της οδού Πατρών-Κλάους για 1,2 χλμ. όπου βρίσκονται οι εγκαταστάσεις του ΠΕΑΚ Πάτρας. Εξυπηρετείται επίσης από το λεωφορείο της αστικής γραμμής 7, που κάνει στάση μπροστά ακριβώς στο Παμπελοποννησιακό στάδιο.
Διαδρομή από Αθήνα προς ΠΕΑΚ: Η είσοδος στην πόλη της Πάτρας δεν είναι απαραίτητη καθότι το ΠΕΑΚ εξυπηρετείται μέσω της Ολυμπίας Οδού και συγκεκριμένα μέσω της περιφερειακής διέλευσής της από την Πάτρα -η οποια ονομάζεται Περιμετρική Πάτρας- με κατεύθυνση προς Πύργο. Κίνηση μέχρι τον κόμβο/έξοδο "Πάτρα 3 - Γλαύκος" (ΚΑΔ Γλαύκος) και στροφή δεξιά προς Πάτρα όπου η παραγλαύκεια οδός (πρώην Λεωφόρος Γλαύκου), που οδηγεί προς το νέο Νότιο Λιμάνι Πάτρας, συναντάται με ισόπεδη διάβαση (οδός Κλάους) -αμέσως μετά τις εγκαταστάσεις του Ε.Α.Π. που βρίσκονται στα δεξιά. Εκεί, ο επισκέπτης στρίβει δεξιά στο φανάρι και ακολούθως συναντάει κυκλικό κόμβο- ο οποιος βρίσκεται δίπλα σε πολυκατάστημα- όπου ακολουθεί αριστερόστροφη κίνηση εντός του μέχρι την 3η του έξοδο προς το κέντρο της πόλης (οδός Πατρών-Κλάους) όπου μετά από 2 χλμ. περίπου συναντάει τις αθλητικές εγκαταστάσεις του ΠΕΑΚ.
Εξωτερικοί σύνδεσμοι
Κατηγορία:Αθλητικές εγκαταστάσεις στην Πάτρα Κατηγορία:Δήμος Πατρέων
Νίκος Βαλιανάτος
Ο Νίκος Βαλιανάτος (ή Βαλλιανάτος) (1870-1938) ήταν κομμουνιστής, συνδικαλιστής, γραμματέας του Εργατικού Κέντρου Λάρισας και μέλος της ΚΕ της Εργατικής Βοήθειας Ελλάδας. Δολοφονήθηκε στην Ειδική Ασφάλεια Αθηνών στις 9/8/1938.